google/wiki40b huggingface dataset:
Tokelaus flagg

Tokelaus flagg viser en stilisert polynesisk kano i gult, på blå bakgrunn, og fire hvite femarmede stjerner som symboliserer sydkorset til venstre for denne Flagget ble godkjent i mai 2008, og er basert på et forslag fra 2007.

Tidligere flagg

Tokelau førte tidligere New Zealands flagg, da øya er underlagt dette landet. Et uoffisielt flagg ble også rapportert enkelte steder som Tokelaus flagg. Dette var blått og hadde i midten tre gule ringer brutt av tre stjerner i hvitt og en palme i grønt.
I løpet av 2005 og 2006 ble det avviklet en konkurranse for å finne fram til et nytt, eget flagg for Tokelau. Vinneren ble kåret i juni 2007. Dette medførte likevel ikke vedtak, siden flagget ble forberedt i tilfelle det skulle bli flertall for selvstendighet i folkeavstemningen om Tokelaus framtidige status. Denne endte med at øygruppa fortsatt skulle ha status som territorium under New Zealand, og innføringa av offisielt flagg ble derfor utsatt.
Tilstandsligning

En tilstandsligning er en matematisk relasjon mellom variable som beskriver et fysisk system i termodynamisk likevekt. Den er en konstitutiv ligning som gir den matematiske sammenhengen mellom to eller flere tilstandsfunksjoner knyttet til stoffet, slike som temperatur, trykk, spesifikt volum og/eller spesifikk indre energi. En tilstandsligning er nyttig for å beskrive egenskapene til gasser, væsker, faststoffer og blandinger av en eller flere av disse. De kan til og med beskrive det indre av stjerner.

Oversikt

Den mest vanlige bruken av en tilstandsligning er for å beregne tilstanden til gasser og væsker. En av de enkleste tilstandsligningene i denne sammenheng er den ideelle gassloven, som er en god tilnærmelse for gasser ved lavt trykk og høye temperaturer. Ligningen blir derimot unøyaktig for høyere trykk og lavere temperaturer og klarer ikke å forutse kondensasjon fra gass til væske. Derfor er det blir utviklet flere mer nøyaktige tilstandsligninger for gasser og væsker. Det finnes ingen tilstandsligning som med nøyaktighet kan beregne egenskapene til alle stoffer under alle forhold.
I tillegg til å beregne hvordan gasser og væsker oppfører seg, finnes det også tilstandsligninger for å beregne volumet til faststoffer, inkludert overgangen fra en krystallinsk tilstand til en annen. Det fins ligninger som modellerer det indre av stjerner, inkludert nøytronstjerner.

Historie

Det har tatt flere hundre år å komme frem til tilstandsligningen for gasser. Denne utviklingen har vært sentral i forståelsen av gasser som bestående av atomer og molekyler og deres egenskaper. Etter at tilstandsligningen for ideelle gasser var etablert for vel over hundre år siden, har arbeidet med tilstandsligningen for reelle gasser bestått av bruk av statistisk mekanikk kombinert med stadig mer presise målinger. Den fulle forståelse av faseoverganger ble først etablert i siste halvdel av forrige århundre.
China National Offshore Oil Corporation

Virksomhet i Norge

CNOOC har ingen aktiv virksomhet i Norge. Men selskapet kjøpte i 2012 opp det kanadiske oljeselskapet Nexen som hadde et norsk datterselskap som var aktiv på norsk sokkel fram til 2011. Nexen hadde ennå i 2012 lisensandeler på norsk sokkel.
Jutsu

Genjutsu

Genjutsu, som betyr «Illusjonskunst» påvirker ikke mennesker fysisk, slik som Ninjutsu, men påvirker dem psykisk. De kan gjøre alt fra å få dem til å bryte sammen i hikstende gråt, begå selvmord, og stivne av innbildt skrekk. Genjutsu kan avbrytes på mange måter. Blir den som er utsatt for Genjutsu eller den som bruker den skadet mens det pågår, avbrytes Genjutsuen. Den som er utsatt for Genjutsu kan også stoppe Chakraen sin for en liten stund, for så å konsentrere den i hodet for å avbryte Genjutsuen. Ellers kan en annen utenfor Genjutsuen desarmere Genjutsuen for den som er fanget i den.

Taijutsu

Taijutsu er kampsport og deles i tre grupper Goken, Juuken og Suiken. Til Goken trenger man bare smidighet og styrke. Goken betyr «Den rasende knyttneve». Men i noen tilfeller kan man konsentrere Chakraen sin forskjellige steder, f. eks. Sakura konsentrerer Chakraen sin i nevene og får dermed mer kraft i slagene sine. I andre tilfeller kan man konsentrere Chakraen sin i føttene for å bevege seg raskere. Hyuga-klanen kan konsentrere Chakraen sin i håndflatene, og når slagene treffer, tvinger de Chakraen sin inn i motstanderens kropp hvor den gjør stor skade på motstanderens Keirakukei som er Chakra-sirkulasjonssystemet. Denne formen for Taijutsu kalles Juuken, som betyr «Den milde knyttneve».

Kekkei genkai

Kekkei genkai («blodslinje-grense») er evner som blir arvet genetisk i spesifikke klaner. De fleste av disse klanene har utviklet spesielle teknikker som er avhengige av og baserer seg på disse genetiske evnene, ettersom dette gir dem en fordel i kamp som ikke kan læres eller kopieres av motstanderne. Kekkei genkai som Uchiha-klanens Sharingan og Hyuga-klanens Byakugan, som virker via brukerens øyne, kalles «øyeteknikker», eller Dojutsu. Andre kekkei genkai, som Mokuton, baserer seg på samtidig kombinering av to separate chakra-elementer for å skape et helt nytt et.

Dojutsu

Dojutsu er øyeteknikker som Sharingan, Byakugan og Mangekyou Sharingan. Sharingan har tre rangeringer: Nivå 1, nivå 2 og nivå 3. I første nivå kan Sharingan gjette motstanderens bevegelser før han/hun beveger seg. Nivå 2 Sharingan kan også gjette motstanderens bevegelser før han/hun gjør dem, men kan også kopiere og bruke en teknikk man har sett en annen bruke. Nivå 3 Sharingan kan gjette motstanderens bevegelser, kopiere teknikker og se motstanderen man fokuserer på som om han/hun beveger seg i sakte film. Sharingan utvikler seg etter hvert som man bruker det, og er Uchiha-klanens Kekkei genkai.
Byakugan kan se gjennom motstanderen, se motstanderens Keirakukei og et ekstremt sterkt Byakugan kan se motstanderens Tankesu-punktene som leder Chakraen gjennom kroppen. Byakugan er Hyuga-klanens Kekkei-genkai.
Mangekyo Sharingan er en form for Sharingan som kan fås gjennom at en Sharingan-bruker dreper sin beste venn. Mangekyo Sharingan kan brukes til å lage en alternativ dimensjon hvor et sekund kan føles som et år, og brukes som omtrent en torturmetode hvor alle som ser inn i Mangekyou Sharingan blir fanget i denne dimensjonen. Men, Mangekyo Sharingan er veldig risikabelt, bruker mye Chakra og brukeren risikerer å ødelegge øynene sine.
Helgeland Avfallsforedling

Helgeland Avfallsforedling IKS er et interkommunalt selskap som eies av de seks kommunene Rana, Hemnes, Nesna, Lurøy, Træna og Rødøy i den nordlige delen av Helgeland i Nordland. Selskapets oppgave er behandling av avfall og utvikling av løsninger innen avfallsbehandling. Selskapet ble etablert i 1994 og har sitt hovedkontor i Moloveien 8 i Mo i Rana.
Geographic Names Information System

Geographic Names Information System (GNIS) er et stedsnavnregister som inneholder navn og beliggenhet til over to millioner fysiske og kulturelle steder over hele USA og dets territorier. GNIS ble utviklet av United States Geological Survey i samarbeid med United States Board on Geographic Names (BGN) for å fremme standardisering av stedsnavn.
Registeret er en del av et system som omfatter topografiske kartnavn og bibliografiske referanser. Navn på bøker og historiske kart som stadfester et kjennemerke eller sted er nevnt. Varianter av navnene og alternativ til offisielle navn er også nevnt. Registeret fjerner aldri en oppføring, med mindre det er snakk om en åpenbar duplisering.
Norvegiabukta

Norvegiabukta er en bukt på vestsiden av det norske bilandet Peter I Øy i Antarktis. Den ligger mellom Kapp Ingrid i sør og Nils Larsenbreen i nord i den nordre enden av Lazarevkysten.
Bukta er oppkalt etter ekspedisjonsfartøyet «Norvegia». Norvegia-ekspedisjonen besøkte Peter I Øy i februar 1929 og gjorde krav på den for Norge etter å ha foretatt den første ilandstigningen på øya.
Ain es Saheb-angrepet

Reaksjoner

Frankrike mente at det israelske angrepet var «et uakseptabelt brudd på folkeretten». Fransk UD uttalte at statene i Midtøsten har et særdeles viktig ansvar for å hindre at situasjonen destabiliseres ytterligere. Storbritannia mente at Israel hadde rett til å forsvare seg, men ba likevel Israel om å beherske seg. Egypt president Hosni Mubarak og den tyske statsministeren Gerhard Schröder kritiserte under en felles pressekonferanse i Kairo det israelske angrepet.
Syria kalte angrepet «en alvorlig opptrapping» av spenningen i Midtøsten.
FNs sikkerhetsråd kom sammen til ekstraordinært møte etter det Israelske angrepet.
Høyslette

Verdens kjente høysletter

Under er en opplisting av kjente høysletter, sortert etter kontinent.
Sig Sauer 202

Historie

Forløperen til Sig Sauer 202 var Sauer 200, og de to modellene har svært mange likheter. For eksempel er piper kompatible. (Sauer 200 må ikke forveksles med 200 STR). Sauer 200 har forøvrig også blitt solgt under navnet CG 4000, og CG 4000 kan på den måten også sees på som en forgjenger av Sig Sauer 202.

Låskasse

Låskassen ble levert i stål som standard, men kunne også leveres i en lettvektsversjon i aluminium som veide 470 gram mindre.

Kompatibilitet med 200 STR-piper

Løpsskiftesystemet til 202 har likheter, men er ikke identisk med løpsskiftesystemet til Sig Sauer 200 STR. Piper for 200 STR passer og funksjonerer i en standard 202 låskasse uten modifikasjoner. Derimot må standard 202-piper ofte modifiseres i dreiebenk for å passe og funksjonere i en 200 STR-låskasse.
Foramen magnum

Foramen magnum (lat. «stot hull») er det anatomiske begrepet på den åpningen i hodeskallenn der ryggnerven går ut fra hjernekassen. Hos menneske er åpningen oval med en diameter på rundt 3 cm hos voksne.

Anatomi

Hos primater er denne åpningen omgitt av en enkel knokkel, bakhodebeinet, mens det hos andre pattedyr og i andre virveldyrgrupper kan være omsluttet av flere bein. På nedsiden av åpningen sitter det en leddflate som er feste mot atlasvirvelen (den øverste virvelen i ryggsøylen. Hos de fleste virveldyr er dette et enkelt konvekst kuleledd, mens hos pattedyr og enkelte krypdyr er dette to leddflater, en på hver side av åpningen.

Størrelse og plassering

Størelsen på foramen magnum er avhengig av en rekke faktorer, først og fremst størrelsen på hjernen og kroppen, men er også avhengig av hvor manghe nerver som trengs for å kontrollere kroppens forskjellige funksjoner. Dyr med særdeles følsome sanseorganer knyttet til lemmene, eller med behov for svært nøyaktig styring av enkelte kroppsdeler, vil måtte ha en større foramen magnum enn like store arter uten slike behov. Plasseringen av foramen magnum og leddflatene mot ryggsøylen på et fossil gjør det mulig å fastslå hvordan ryggsøylen har vært vinklet mot hodeskallen, og derved hvorvidt en art har gått på to eller fire bein.
Megathopa

Utseende

Middelsstore (15-20 millimeter), kraftige, blankt svarte skarabider. Slekten kan overflatisk minne om slekten Scarabaeus fra den gamle verden, men er ikke nært beslektet med denne. Hodet er bredt skovlformet med to brede tenner. Pronotum er mye bredere enn langt, blankt og hvelvet. Dekkvingene har tydelige punktstriper. Forbeina har tre lange pigger på leggene og sterkt reduserte føtter (tarser).

Utbredelse

Slekten er utbredt i det sørlige Sør-Amerika (Chile, Argentina, Uruguay).
Hertug Frederik av Normandie

Litteære verkets historie

Hertug Frederik av Normandie ble antakelig skrevet en gang på 1200-tallet. Det vet man av to spesielle grunner. For det første refererer verket til mange hendelser og personer som man finner i Chrétien de Troyes' verker, spesielt i Gralsfortellingen som ble utgitt etter Troyes død i 1190. For andre vet man at verket ble oversatt til svensk i Norge av dronning Eufemia, hustru av kong Håkon Magnusson, antakelig rundt 1308. Det man vet av historien om Hertug Frederik stammer i dag fra senere svenske utgaver av den originale svenske utgaven. Den originale svenske utgaven, som antakelig var basert på den norske utgaven som igjen var basert på den tyske utgaven, har i likhet med den norske, tyske og den franske originalutgaven gått tapt. Av den grunn kjenner man dessverre ikke til navnet på forfatteren, oversetteren  og verkets originale navn.

Handling

Romanen starter med at hertug Frederik av Normandie og hans følge er ute på jakt. Plutselig ser den en hvit hjort som løper forbi og hertug Frederik legger på sprang etter dyret. Dyret fører han til et fjell, der han møter dvergkongen Malmrit. Malmrit ber hertugen om hans hjelp for å beskytte sitt rike mot de andre adelige dvergene som gjør opprør mot den mektigske dvergen i dvergens verden. Hertug Frederik svarte ja på dvergkongens ønske og blir med han inn i fjellet og dvergenes rike. Etter å ha vunnet mot dvergene sammen med dvergkongen og takker nei til alt gull som belønning, mottar han en ring med fire steiner som gjør bæreren usynlig samt beskytte han mot jernvåpen, vann og ild.

Tolkning

Romanen har blitt betegnet som en satire over ridderkulturen. Det tydeligste eksempelet på dette er hertug Frederiks nei til den gullgaven som dvergkongen Malmrit vil gi han for hjelpen hertug Frederik ga han i nød. Ifølge den høviske litteraturen er det uhøvisk å ikke ta imot den gave som blir tilbudt, tilsvarende som at det er utenkelig å ikke hjelpe en jomfru i nød.

I Norge

Romanen skal visstnok også ha vært en av de tre Eufemiavisene fra fransk middelalderlitteratur som ble oversatt til norsk rundt 1308 i Norge av Håkon Magnussons tyskfødte dronning Eufemia.
En moderne utgave ble utgitt i 1988 på Aschehoug forlag (med hjelp fra Akershus Slotts Venner) oversatt av Olaug Berdal med etterord av Helge Nordahl og illustrert av Ulf Aas.
Unibet

Utmerkelser

Unibet ble av det internasjonale spillmagasinet eGaming kåret til Europas beste tippe-operatør i 2006, 2008 og 2009 – i tillegg til årets live-operatør i 2009.

Unibet Open

Unibet Open (UO) er en serie Texas hold'em-pokerturneringer i Europa arrangert av Unibet. Den første turneringen fant sted i Warszawa høsten 2007, og turneringen fortsatte i 2008 med nye runder i Madrid, Milano og Warszawa igjen. I 2009 var Unibet Open blitt en av de mest populære og kjente pokerturneringene i Europa, med turneringer i Budapest, Algarve, London, Praha og Warszawa. I 2010 fant turneringen sted i Budapest, Golden Sands (BG), Praha, Valencia og Paris. Turneringen i 2011 ble holdt i Malta, Barcelona, Dublin og Riga. 2012-turneringene begynte med Praha i februar og fortsatte så til Paris i mai, etterfulgt av London i august.
Kittelsbukt

Kittelsbukt er en del av Arendal havn og ligger i Arendal, mellom Tyholmen og fastlandet. I dag er bare en liten rest av Kittelsbukt tilbake, resten er gjenfylt og for en stor del bebygd . Opprinnelig gikk Kittelsbukt helt til kanten av Peder Thomassons gate der det var kai. Trefoldighetskirken hadde opprinnelig et stort vannspeil i Kittelsbukt foran sin hovedfasade.
Kittelsbukt var så sent som i 1930-årene en viktig del av Arendal havn. Hit kom alle de små rutebåtene som trafikkerte skjærgården og Nidelva.
Kittelsbukt ble gjenfylt med sand fra Hovekilen på Tromøy i mai måned 1949, og den store sandflaten fikk navnet Sanden. Navnet ble beholdt selv om det senere ble afaltert. Den delen som var nærmest Peder Thomassons gate ble brukt til Arendal rutebilstasjon, mens resten var parkeringsplass for kjøpesenteret Amfi Arena (i dag: Alti Arendal), og behold navnet Sanden. Parkeringsplassen ble senere brukt til utvidelse av kjøpesenteret, og Sanden er nå borte. Der rutebilstasjonen var ligger nå Arendal rådhus og kulturhus bygd med Sam Eydes plass foran. 
Den ytterste delen av Kittelsbukt eksisterer ennå og brukes som småbåthavn. Enkelte ønsker å gjenfylle også denne delen av Kittelsbukt.
Styrketrening

Styrketrening er fysisk trening med det formål å utvikle en muskel eller muskelgruppes evne til å utvikle kraft. Styrketrening utføres oftest med en form for ytre belastning. Dette kan være en vektstang, en vekthantel (manual), eller et spesielt apparat eller maskin, men egen kropp som belastning kan også være godt egnet til styrketrening.

Ulike former for muskelarbeid

I læren om trening deles muskelarbeid i to hovedformer. Der muskelens lengde endrer seg, og den skaper kroppslig bevegelse kalles det dynamisk muskelarbeid. Når muskelen arbeider, men har ingen lengdeendring kalles det isometrisk muskelarbeid (statisk muskelarbeid).
Christian Conrad Danneskiold-Laurvig

Bortvist fra hovedstaden

I 1764 bortførte han den unge skuespillerinne Mette Marie Rose fra hennes hjem i København. Dette førte til at han ble forvist fra den danske hovedstaden, og han bodde deretter i Larvik frem til 1766. I 1766 vendte han tilbake til København, men allerede i 1771 kom han igjen til Larvik. Der oppholdt han seg frem til sin død i 1783. Det meste av tiden bodde han på gården Roligheten i Hedrum, sammen med Ingeborg Ackeleye, som tidligere hadde vært gift med Herman Løvenskiold til Fossum.
I løpet av 1700-tallet fikk funksjonærenes sønner ledende stillinger i administrasjonen. De giftet seg ofte med døtre av greven eller med menn fra byens ledende kjøpmannsfamilier. Etter grevens død, var det funksjonærene og ikke greven selv som valgte ut etterfølgere til stillingen som greve. Økonomisk utroskap var vanlig blant funksjonærene, med bestikkelser og såkalte «lån» fra grevens kasse.
Greve Christian Conrad prøvde å komme utroskapen til livs ved å øke funksjonærenes lønninger. Likevel fortsatte funksjonærenes underslag i resten av hans tid som greve.

Gjeld

Da hans gjeld steg til uanede høyder, ble grevskapet satt under administrasjon. En offentlig administrasjonskommisjon sørget for at overskuddet skulle betale renter og avdrag. Fritzøe Jernverk og sagbruket ble forpaktet bort til kjøpmann Abraham Bøckmann i Larvik fra 1776 til 1784. Bøckmann var svoger av oberinspektør Fabricius jr.
Alt dette ble grev Christian Conrad gjort personlig ansvarlig for, noe som ga ham tilnavnet «den onde greve». Christian Conrad var likevel av natur en vennlig og forståelsesfull mann med omtanke for sine undersåtter.
Den første frimurerlosjen i Norge, «St. Olai», ble grunnlagt av grev Christian Conrad i Christiania i 1749.
MF «Lærdal» (1970)

MF «Lærdal» er en bilferge bygget i 1970 for Fylkesbaatane i Sogn og Fjordane. Fergen gikk i rute for rederiet frem til 2004.
Ledvice kullkraftverk

Ledvice kullkraftverk er et kullkraftverk i Tsjekkia. Det har en installert produksjonskapasitet på 320 MW, fordelt på 5 turbiner. Dette er et av landets større kraftverk målt etter effekt. Anlegget ble påbegynt omkring 1960 og stod ferdig i 1966. Brenselkilden er brunkull. Operatør er det tsjekkiske energiselskapet CEZ as.
De totale CO2-utslippene i 2008 var ca. 2 361 000 tonn, mens det samme årets kvote som var 2,075 mill tonn.
Saint Germain des Prés (Paris Metro)

Saint Germain des Prés er en stasjon på metroen i Paris.
Stasjonen betjener linje 4.
Slaget ved Stralsund 1429

Sjøtoget

I Lübeck i mars fikk man vite at en Peder Oxe hadde samlet en flåte på hundre snicker og robåter i Grønsund ved Falster, som er det tradisjonelle samlingsstedet for sjøtog inn i Østersjøen under middelalderen. Arild Huitfeldt forteller i Danmarckis Rigis Krønicke at dronning Filippa av England i sin manns fravær utruster 75 småfartøyer med 1 400 mann, antyder at dette var foretatt uten Erik av Pommerns medviten.
Fra Grønsund angriper flåten på åtti skip kysten av Mecklenburg og fortsetter til havnebyen Stralsund som blir overrasket da snekkene og skutene ved midnatt til 5. mai 1429 stormer havnen hvor byens handelsflåte ligger. Etter å ha brent flåten og tatt en del med seg dro danskene ut mot Wolgast. Deretter brente de kystene av Rügen og Mecklenburg fram til Greifswald. I mellomtiden hadde Lübeck og Wismar kommet til hektene og rustet ut seks storskip som var klar for å avskjære den danske flåten.

Slaget

Den 9. mai 1429 vendte den danske flåten tilbake for å hærta Stralsund, men der hvor stredet mellom fastlandet og Rügen var på sitt smaleste hadde hanseatene plassert sine storskip. Kampene ble harde til tross for at det var bare få mellomstore storskip med i den danske flåten, men til slutt klarte stralsunderne å erobre to storskip som de siden styrte for å bryte opp den danske slagorden og drive flere på grunn. Deretter gikk den danske flåten i oppløsning og store deler flyktet over til Danmark.
Valget av sted for slaget var heldig. En holme på midten av stredet har siden blitt kalt for Danaholmen til minne om sjøslaget. Hvor mange skip gikk tapt er ikke kjent og heller ikke hvor mange var falt, bare at 300 var tatt til fange av hanseatene.

Etterspill

Da Erik av Pommern fikk høre om nederlaget ved Stralsund skal han ha blitt rasende på sin dronning Philipa. Dronningen dro til et kloster i Vadstena der hun døde et halvt år senere i januar 1430 da hun føde et dødfødt barn. Slaget i Stralsund hadde, til tross for nederlaget, gitt resultater. Det separatfred med Kalmarunionen i juli 1430.
Ragnhild Andresen

Utenom skøyter

Høsten 2014 var hun å se i TV-serien 71° nord.
Håndball-EM for kvinner

Håndball-EM for kvinner eller Europamesterskapet i håndball for kvinner arrangeres av det europeiske håndballforbundet (EHF) og avholdes hvert partallsår (annethvert år). Det første EM for kvinner ble avholdt i 1994 og vinner ble Danmark.
Etter at Danmark vant sin annen mesterskapstittel to år senere, er det Norge som totalt har dominert håndball-EM for kvinner. Den første EM-tittelen for landet kom i 1998, og i årene 2004-16 har Norge vunnet seks av sju mesterskap, og har med det tilsammen sju mesterskapstitler, som er fire fler enn neste nasjon, Danmark. Montenegro er det eneste landet som har vunnet EM for kvinner, uten å ha noen andre mesterskapsmedaljer.